**Fjelltrim 2016**

Søndag 26. juni markeres starten på den 27. utgaven av Fjelltrim i Holtålen.

8 poster er satt ut i fjella i Haltdalen og Ålen. Postene vil stå ute fra 26. juni til 2. oktober.

Deltagerne velger selv når de vil oppsøke disse postene, og dette er en ypperlig unnskyldning for å bli kjent med nye områder i Holtålens vakre og turvennlige fjellheim.

I sommer er postene plassert på/ved Muggruva, Krokormtjønna, Hølvolltjønnan, Ålmannfjellet, Berghøgda VEST, Måstjønna, Grosetra og Djupdalstjønna

Kartene Haltdalen og Ålen må deltagerne selv ordne, mens kartutsnitt for postene på Røros- og Forollhognakartet ligger i Fjelltrimposen.

Fjelltrimposer med kontrollkort kan kjøpes på Coop Marked i Haltdalen og Ålen.

For å få godkjent må du ha kvittert på minst 7 poster.

Premiering: Gavekort på kr. 1000,- trekkes blant alle som har levert godkjent kontrollkort.

Andre uttrekkspremier i tillegg.

I fjor ble det innført flerårspremiering, slik at deltagere som fullfører FjellTrimmen for 10. og 20. gang får henholdsveis ei T-skjorte og ei overtrekksjakke med Fjelltrim-trykk.

**ÅPNINGSARRANGEMENT:**

Søndag 26. juni åpnes sommerens Fjelltrim med fellestur til Muggruva.

**Rolf Engan** beretter om Muggruva, restaureringa av smia og Johan Falkberget.

Felles start fra P-plassen ved FV30, avkjøring til Ratvollen på Rugldalen, kl. 11.00.

Ta med drikke, så ordner OK fjell med noe å «bite ti».